
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO LIETUVOS ŠAULIŲ SĄJUNGAI 
		
2021 m. spalio 29 d. Nr. TS-274
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Lietuvos šaulių sąjungos Vytauto Didžiojo 2-osios rinktinės 2021 m. rugsėjo 7 d. raštą Nr. S-106 „Dėl savivaldybės turto panaudos pakeitimo“, Kėdainių rajono savivaldybės taryba  n u s p r e n d ž i a: 
1. Perduoti Lietuvos šaulių sąjungai (kodas 191691799) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 100,83 kv. m bendro ploto patalpas (indeksai 1-37–1-40) pastate (su priklausiniais), plane pažymėtame 1C2b, unikalus numeris 5397-9002-7018, esančiame Kėdainių m., Skongalio g. 23A. Turto panaudojimo paskirtis – tenkinti gyvenamosios vietovės bendruomenės viešuosius poreikius.
2. Įgalioti Kėdainių rajono savivaldybės administracijos Kėdainių miesto seniūną pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

